1.pielikums

PA protokolam Nr.18

20.03.2017.

VAS "Privatizācijas aģentūra"

Iepirkuma komisijas

2017.gada 20.martā sēdē sniegtās atbildes

uz uzdotajiem jautājumiem

par iepirkumu

**"Informācijas izlādes funkcionalitātes izstrāde Privatizācijas sertifikātu pārvaldības sistēmai un datu izlādes darbu veikšana"**

 (PA/2017/30)

 Par Privatizācijas aģentūras 2017.gada 15.martā izsludināto iepirkumu "Informācijas izlādes funkcionalitātes izstrāde Privatizācijas sertifikātu pārvaldības sistēmai un datu izlādes darbu veikšana" (PA/2017/30) ir iesniegti šādi jautājumi:

16.03.2017.

**Jautājums:**

1. Saskaņā ar nolikuma 8.3.punktu *Par saimnieciski izdevīgāko tiek atzīts piedāvājums, kur saņēmis vislielāko punktu skaitu saskaņā ar piedāvājuma vērtēšanas algoritmu*, kur 8.3.2.apakšpunkts nosaka, ka  viena no vērtēšanas algoritma sastāvdaļām ir – *… pretendenta darbu izpildes terminā vērtējums, kas tiek iegūts saskaņā ar formulu ….* Vienlaicīgi iepirkuma Tehniskajā specifikācijā Pasūtītājs ir noteicis, ka *Pretendentam 30 (trīsdesmit) dienu no līguma noslēgšanas ir jānodrošina rīka testa versijas piegāde*, kas norāda, ka Pasūtītājam ir noteikts aptuvenais laika plāns attiecībā uz līguma priekšmeta izpildi.

Lūdzam Jūs precizēt Pasūtītāja noteikto maksimālo līguma saistību izpildes termiņu, ņemot vērā gan testa vides piegādi, gan datu galīgās izlādes darbus.

**Atbilde:**

 Pasūtītājs Tehniskajās specifikācijā ir norādījis maksimālo laiku periodu, cik pēc Pasūtītāja ieskatiem varētu aizņemt testa vides piegādes darbi saskaņā ar Tehnisko specifikāciju.

 Ņemot vērā, ka tikai pēc testa vides piegādes būs zināms datu galīgās izlādes veikšanas laika periods un, ka veicot galīgo datu izlādi būs nepieciešams pārtraukums Pasūtītāja biznesu procesu veikšanā, galīgā datu izlāde tiks veikta ar Pasūtītāju savstarpēji saskaņotā laikā.

 Pasūtītājs plāno veikt galīgo datu izlādi 2017.gada 1.pusgadā (līdz 30.jūnijam).

**Jautājums:**

1. Lūdzam Jūs atsūtīt, izmantojot elektroniskos saziņas līdzekļus, ievietot Pasūtītāja mājas lapā vai nodrošināt citu iespēju piekļūt esošās sistēmas tehniskai dokumentācijai – programmatūras prasību specifikācijai, projektējumam un lietotāja rokasgrāmatai – ar mērķi dod iespēju pretendentam iegūt pilnvērtīgu priekšstatu par līguma priekšmetu, kas veicinās kvalitatīva un visām Pasūtītāja prasībām atbilstoša piedāvājuma izstrādi.

**Atbilde:**

Pretendentiem pēc pieprasījuma tiks nosūtīta Pasūtītāja rīcībā esošā tehniskā dokumentācija, kura ir pārņemta no iepriekšējā sistēmas īpašnieka.